kardosdrur/scandi-wiki huggingface dataset:
Sasa

Sasa er en slægt af buskagtige græsser, der er udbredt med arter i Østasien. Det er planter med opstigende, hule stængler, brede, stedsegrønne blade og et kraftigt netværk af jordstængler og rødder. De har som regel kun én sidegren fra hvert knæ. Her omtales kun de arter, der bliver dyrket i Danmark.

 Palmebladet Bambus (Sasa palmata)
 Sasa veitchii

 Sasa argenteostriata
 Sasa borealis
 Sasa chartacea
 Sasa ishizuchiana
 Sasa kurilensis
 Sasa kurokawana
 Sasa masamuneana
 Sasa paniculata
 Sasa ramosa
 Sasa senanensis
 Sasa tsuboiana

Græs-familien
Bambus
Ingolf

Ingolf er et drengenavn, der har nordiske rødder, idet Ing er et nordisk gudenavn og "olf" svarer til ulv. Navnet er ret sjældent forekommende, idet kun 743 personer bar navnet i 2001 ifølge Danmarks Statistik.

Kendte personer med navnet
Ingolf, greve af Rosenborg, dansk greve.
Ingolf Boisen
Ingolf Elster Christensen
Ingolf David, dansk skuespiller og teaterdirektør.
Ingolf Fjeld
Ingolf Gabold
Ingolf Gulbrandsen
Ingolf Haubirk
Ingolf L. Nielsen
Ingolf Olsen
Ingolf S. Olsen
Ingolf Røjbæk

Navnet anvendt i fiktion
Ingolf er en af Cirkelines musevenner i Hanne Hastrups tegnefilm.
Ingolfs fødselsdag

Krigsskibe 
 Orlogsskonnerten Ingolf
 Inspektionsskibet Ingolf
 F350 Ingolf

Vejrfænomen 
 Stormen Ingolf

Drengenavne
Palmebladet bambus

 
Palmebladet bambus (Sasa palmata) er en stedsegrøn busk med en løs, opstigende vækst. Planten anvendes i haver.

Beskrivelse 
Stænglerne er forveddede, runde i tværsnit og ca. 1 cm i diameter. Afstanden mellem leddene ("knæene") er ca. 15 cm. Sidegrene dannes fra hvert knæ, og der er normalt kun én hvert sted. De lysegrønne knopper sidder enkeltvis, og de er lige så tykke som stænglerne. Bladskederne er blivende og blågrønne, men bliver lysebrune efter få år. 

Bladene er fæstet til bladskederne med en lille, stilkagtig forlængelse. Bladet er ca. 20 cm langt og omkring 5 cm bredt med fint savtakket rand og omkring 25 parallelle bladribber. Blomstringen består af små bundter af de typiske græsblomster, som mangler bæger- og kronblade. Frøene er små nødder, men de dannes ikke i Danmark.

Rodnettet består af lange, kraftige og skælklædte jordstængler med grove trævlerødder. 

Højde x bredde og årlig tilvækst: 2,50 x 2,50 m (250 x 25 cm/år). Heri ikke medregnet planter, der dannes fra rodskud (op til 8 m fra den oprindelige plante!).

Hjemsted 
Planten hører hjemme i det nordlige Japan og på Sakhalin, hvor den oftest er helt snedækket hver vinter. Her danner den et tæt dække i moser, blandede løvskove og nåleskove. 

I 2.200 m højde på bjerget Norikura (en vulkan beliggende i Chūbu-Sangaku nationalparken, dvs. på grænsen mellem Gifu og Nagano præfekturerne) findes skove, som er domineret af forskellige ædelgran-arter. Området ejes af Tokyo universitet, og her vokser planten sammen med bl.a. Abies mariesii (en art af ædelgran), gederams, almindelig gyldenris, almindelig hjertetræ, almindelig perlekurv, japanpileurt, japansk hestehov, japansk røn, kamtjatkabirk, koreansk løn, parkbrandbæger, prikket klokke, sakhalinpil, tandet nøkketunge, udo, vidunderædelgran og østsibirisk el

Anvendelse 
Palmebladet bambus er meget smuk i et japansk præget anlæg, men den må bruges med stor omtanke, da den breder sig voldsomt og meget let kan udvikle sig til et landskabsukrudt.

Note 

Haveplanter
Græs-familien
Bambus
Optiker

En optiker eller optometrist er navnet på en person der arbejder med synsundersøgelser. Arbejdet går primært ud på at lave optiske linser til briller og kontaktlinser.

Optikere i Danmark 
En uddannet optiker har efter bevilget autorisation fra Sundhedsstyrelsen ret til at kalde sig optiker. En uddannet optiker skal ikke forveksles med den medicinske uddannelse som øjenlæge.

Optikere er som regel ansat i privatejede optikerforretninger eller -kæder, mens enkelte arbejder på offentlige øjenklinikker eller hos private øjenlæger.

Uddannelsen 
Uddannelsen tager i alt 3½ år, inklusiv praktikophold, og foregår i København og i Randers.

Referencer

Eksterne henvisninger 

Videregående uddannelser i Danmark
Stillingsbetegnelser inden for sundhed
Baresso

Baresso Coffee er en dansk kæde af kaffebarer og den første kaffekæde i Danmark.

Bag kæden står Kenneth Luciani, der returnerede til Danmark efter 20 års arbejde i Italien og Asien. Han undrede sig over, at der ikke var kvalitetskaffebarer og besluttede sig for at starte sin egen. I samarbejde med flere forretningsfolk byggede han  Baresso-konceptet op fra bunden. Det var lige fra logo, stole og borde til udviklingen af kaffeblandingerne og kaffedrikkene, samt uddannelse og træning af firmaets egne baristaer.

Den første kop kaffe blev serveret på Højbro Plads i København i maj 2000. I 2012 var der over 20 kaffebarer i Danmark.

I begyndelsen af 2015 er der mere end 30 Baresso-cafèer i Danmark.

Baressokæden blev i 2015 overtaget af det tyske selskab Jab Holding, der på samme tid købte den svenske kæde Espresso House.

I 2016 kom det frem at Espresso House skal overtage alle Baressos butikker.

Ekstern henvisning 
 Baresso.com  Baressos hjemmeside.

Henvisninger 

Cafékæder i Danmark
Kaffevirksomheder
Lillö slot

Lillö Slott () var en borg i Gers Herred i det østlige Skåne.

Borgen lå på holmen Blackan i Helgeåen ved Kristianstad. Den omtales første gang 1343 og var knyttet til slægterne Thott og Trolle. Søhelten Herluf Trolle blev født her omkring 1515.

Da svenskerne under Gustaf 2. Adolf hærgede i Skåne, forsøgte de forgæves at indtage slottet. Først i 1658, under Karl Gustav-krigene, indtog de borgen. Slottet blev brændt ned og er i dag en ruin.

Eksterne henvisninger 

Lillö i Nordisk familjebok
Kristianstad 215:1 – opslag hos Riksantikvarieämbetet

Ruiner i Sverige
Slotte i Skåne
Bornholmsk vederlagsgods
Hamming

Hamming kan hentyde til
 Richard W. Hamming – en amerikansk matematiker
Efter ham er opkaldt: 
 Hamming-vindue – en matematisk funktion brugt indenfor signalbehandling
 Hamming-kode – en kode der kan detektere og korrigere fejl, brugt ifm. signaltransmission
 Hamming-afstand – et mål for hvor forskellige to ord/bitfølger er
Franske regioner

En région i Frankrig er en sammensætning af flere departementer. Antallet af regioner blev pr. 1. januar 2016 reduceret fra 22 i selve Frankrig til 13. Herudover er der 5 oversøiske regioner.

Inddeling 
Frankrig er inddelt i 13 regioner. Folketal 1. januar 2016 (INSEE).

Franske oversøiske regioner, som er identiske med de fem oversøiske departementer (départements d'outre-mer), hedder på fransk Département et région d'outre-mer (DROM). Mayotte kom til 31. marts 2011 og har ikke fået tildelt et regionsnummer hos INSEE. De oversøiske regioner er ikke blevet berørt af omlægningen i 2016.

Indtil 2016
Indtil 1. januar 2016 var de 22 regioner i selve Frankrig inddelt således:

Referencer 

 
Regioner
Chełmża

Chełmża () er en by i det centrale Polen i voivodskabet kujavien-pommern nær floden Wisła med 14.967(2013) indbyggere og et areal på 7,84 km2.

Chełmża fik byrettigheder i 1251 og blev samtidigt bispesæde. Den romersk-katolske domkirke blev bygget i 1200-tallet og gennemgik en restaurering i 1400-tallet.

Geografi 

Chełmża ligger på Jezioro Chełmżyńskie, areal 2,7 km². Dette, tidligere Culmsee, 1251 opkaldt efter søen.

Kilder

Eksterne henvisninger 

 Officielt websted
 Jezioro Chełmżyńskie (polsk)
 Jezioro Chełmżyńskie (tysk)
 Umriss-Karte Chelmza og Jezioro Chełmżyńskie
 mere Sø fotos hos Wikimedia

Byer i Polen
Kreon

Kreon er konge over Theben og gift med Eurydike. Han er fader til Megareus og Haimon, som er forlovet med Antigone. Samtidig er Kreon bror til Iokaste, som både er mor til og gift med Ødipus.

Eurydike kalder Kreon for sønnemorder, fordi hun mener, at han har ladet Megareus dø i kampen, og at han med sin dom over Antigone er skyld i Haimons død.

Personer i græsk mytologi
Belgisk hyrdehund

En belgisk hyrdehund (Berger Belge) er en hunderace, der, som navnet antyder, stammer fra Belgien. Det er oprindeligt en hyrdehund, men den bliver i dag også anvendt som brugshund. Anvendelserne af denne race er meget vidtspændende og omfatter sportsgrenen agility, sporhundearbejde, forsvarsarbejde, lydighedsarbejde, og redningsopgaver. En del belgiske hyrdehunde bliver også udstillet, men først og fremmest bliver hundene holdt som familiehunde.

I slutningen af 1800-tallet fandtes i Belgien en mængde forskellige hyrde- og kvæghunde. I 1891 satte professor A. Reul sig for at forsøge at danne en race ud fra dette blandede materiale af hunde. Dette medførte oprettelsen af "Club du Chien Berger Belge" og herefter fastlæggelse af standarden for den belgiske hyrdehund.

Belgisk hyrdehund er middelkraftig af bygning, harmonisk proportioneret og forener elegance med kraft. Den er middelstor, med tør og kraftig muskulatur, kvadratisk og hårdfør. Den er en vågen og aktiv hund med meget vitalitet og er altid klar til aktion. Dens medfødte instinkter som hyrdehund er forenet med den bedste vagthunds egenskaber som vogter af hus og hjem.

Den ønskelige højde for hanner er 62 cm (60-66 cm tilladt) og for tæver 58 cm (56-62 cm tilladt). Vægten er for hanner 25-30 kg og for tæver 20-25 kg.

Varianterne 
Racen findes i 4 forskellige varianter:  (på fransk)

Pleje & ernæring 

Som udgangspunkt er plejen, i modsætning til denne iltre hunds store motionsbehov, generelt ikke det store problem. Malinois og Laekonois bør børstes en gang om ugen, mens de to langhårede varianter, Groenendael og Tervueren, har brug for at blive børstet flere gange om ugen. Især under pelsskift er det vigtigt, også selvom pelsen generelt ikke har tendens til at blive filtret. Udfordringen ligger i at få din hund til at sidde stille under proceduren - med tilvænning fra tidlig alder kan det dog sagtens lade sig gøre.

Ved ernæringen bør du selvfølgelig altid have alder, miljø og aktivitetsniveau in mente, men en tommelfingerregel ligge på, at foder til voksne hunde bør indeholde 70-80% kød. Yderligere er det vigtigt, at foderet indeholder frugt & grønt, så hunden får nok med næringsstoffer, selvom du bør undgå for sød frugt. For at forebygge allergier, kan du også servere mere eksotisk kød såsom struds, kænguru eller vandbøffel.

Hyrdehund
Hyrdehunde
Collie

Hunderacen collie findes i to varianter: En korthåret og en langhåret. Det er den langhårede collie, der er mest kendt. Den er kendt for at være meget intelligent og mild.

Hunden stammer fra det barske nordengelske og skotske højland, hvor den arbejdede tæt sammen med fårehyrderne. Dens forfædre var romerske hunde, som rejste rundt med soldaterne. Disse hunde parrede sig med de lokale hunde og skabte collien.

Først avledes hundene efter deres evner senere efter udseendet. Dette skabte to forskellige typer collier: Den amerikanske collie og den engelske collie.

Førstnævnte er tættest på den gamle type og er noget større og kraftigere bygget end den engelske. Det siges, at den amerikanske har et mere stabilt temperament.

Den engelske collie er den moderne collie og ses oftest på hundeudstillinger. Den engelske type er mere fin og lidt mindre end den amerikanske.

Collien eksisterer i tre farver: zobel, tricolor og blue merle – alle med hvide aftegn.
Collien kan være en god familiehund og kan være børnevenlig, men man skal være opmærksom på at finde en kennel, der vægter sindet rigtig højt, da colliens popularitet i perioder, har gjort at avlen til tider, har været lidt ukritisk i forhold til sind og mentalitet. Det har resulteret flere nervøse og reserverede hunde. Dette er dog langt fra colliens avlsmål.

Se også 

 Lassie

Eksterne links 
 Dansk Collie Klub 
 Colliehunde 

Hunderacer fra Storbritannien
Hyrdehunde
Coton de Tulear

En Coton de Tuléar er en lille hvid hunderace. Hvalpe kan fødes med brune, hvide eller sorte pletter, men næsten alle Coton de Tuléar bliver helt hvide når de bliver voksne. De stammer oprindeligt fra havnebyen Tuléar i Madagaskar, som var et tilholdssted for datidens pirater, der brugte hunden som skibshund. Den kaldes også bomuldshund pga. dens bløde, vatagtige pels. Den lille hund har været meget populær siden den kom til Danmark i 1990. Racen blev officielt anerkendt i 1971. Coton de Tuléaren er en del af bichon-gruppen, der blev udbredt til mange kontinenter af det spanske imperium i det trettende århundrede. Den er også Madagaskars nationalhund. 

Det er en allergivenlig hund. Nogen mener, at det er fordi den ikke fælder eller har underuld og derfor danner den ikke skæl, som ofte er årsagen til allergiske reaktioner. Men da årsagen også kan være, at proteinet, som hundens pels, skæl og hud etc. er opbygget af, har en anden struktur end på andre hunde, og at det er derfor, hunden i mange tilfælde ikke fremkalder allergi. Coton'en har ikke pels som andre hunde, men "bomuldshår" som coton også henviser til.

Coton'en er en venlig familiehund, hvis popularitet er stigende i Danmark. Derfor er den også forholdsvis kostbar. Coton de Tuléar udtrykker sig med en stor variation af lyde. Det er også en adræt race, der er velegnet til cirkuskunster og agility.

I Danmark og Europa er racen oftest helt hvid. I USA ses racen ofte med hvid pels med grå eller brune pletter. 
Pelsen er helt speciel og kræver meget – og den rigtige – pleje. Ellers får hunden filt i pelsen, og det kan være nødvendigt at klippe pelsen af den.

Litteratur 
 
  
 Jensen, Sarah. Alt om pelspleje. K9Company.

Referencer

Hunderacer
Selskabshunde
Ustka

Ustka – (tysk: Stolpmünde) er en polsk by med omkring 16.308 indbyggere. Byen ligger i det nordlige Polen (i Pomorskie voivodskab).

Menneskehedens største skibstragedie indtraf den 30. januar 1945. Det tidligere passageerskib Wilhelm Gustloff blev ramt af af tre torpedotræffere fra en sovjetisk undervandsbåd og sank ud for byens kyst. Skibet sank med 8000 - til 10000 mennesker om bord, af dem overlevede kun 1239. En mindesten erindrer i dag om tragedien.

Krigsslutningen førte til at byen blev hjemsted for endnu en tragisk hændelse. Havnen blev til en samlingsplads for tusinder af flygtninge. Indtil den 8. marts 1945 blev der fra Stolpmünde bragt næsten 33.000 mennesker med skib i retning mod vest. Om aftenen den 8. marts blev Stolpmünde erobret af sovjetiske tropper.

Eksterne henvisninger 
 Ustka website 
 China Daily article about mermaid statue of Ustka
 Stolpmünde: History until 1945 

Byer i Polen
Inger

Inger er et pigenavn, der i det 14. århundrede blev afledt af det Ingegerd, som er et nordisk navn dannet af gudenavnet Ing/Yngvi og "gerd", der betyder "gærde", altså indgærdet af (og dermed beskyttet af) guden Ing. 

Ud over som selvstændigt navn anvendes Inger en del i sammensætninger, f.eks. Ingerlise. 

Navnet er noget dalende i popularitet; ifølge Danmarks Statistik hedder omkring 19.000 kvinder Inger i 2019.
 
Ingvinernes stamme tog sit navn efter guden, dvs. "venner af Ing", kendt fra Beovulf-kvadet, hvor Hrothgar kaldes "ingvinernes herre". 

Gudenavnet Ing/Yngvi kommer fra urgermansk *Ingwaz med betydningen "mand", og "søn af", sandsynligvis det oprindelige navn på guden Frej (i Sverige omtalt som "Yngvi-Freyr", den påståede stamfar til ynglingeætten). Navnet optræder i Tacitus' Germania, i Beovulf-kvadet og i Snorres Ynglingesaga.

Kendte personer med navnet
Inger Bierbaum, dansk politiker.
Inger Christensen, dansk digter.
Inger Christrup, dansk komponist og pianist.
Inger-Lise Gaarde, dansk visesangerinde.
Inger Hovman, dansk skuespiller.
Inger Lassen, dansk skuespiller.
Inger Merete Nordentoft, dansk politiker.
Inger Gautier Schmit, dansk politiker.
Inger Stender, dansk skuespiller.
Inger Støjberg, dansk politiker.

Noter 

Pigenavne
Inge

Inge og Inga er et pigenavn med tilknytning til guden Ing eller Yngvi, eller en kortform af navne startende på "Ing-", f.eks. Ingeborg. Se også Inger. 

Ingvinernes stamme tog sit navn efter guden, dvs. "venner af Ing",  kendt fra Beovulf-kvadet, hvor Hrothgar kaldes "ingvinernes herre". 

Gudenavnet Ing/Yngvi kommer fra protogermansk *Ingwaz med betydningen "mand", og "søn af", sandsynligvis det oprindelige navn på guden Frej (i Sverige omtalt som "Yngvi-Freyr", den påståede stamfar til ynglingeætten). Navnet optræder i Tacitus' Germania, i Beovulf-kvadet og i Snorres Ynglingesaga.

I Norge og Sverige er Inge naturligt nok et mandsnavn, da det er knyttet til den mandlige gud Yngve-Frej.

Kendte kvinder med navnet 
Inge Dahl-Sørensen, dansk politiker.
Inge Eriksen, dansk forfatter.
Inge Fischer Møller, dansk politiker og socialrådgiver.
Inge Genefke, dansk læge og menneskerettighedsforkæmper.
Inge Hegeler, dansk psykolog og forfatter.
Inge Hvid-Møller, dansk skuespiller.
Inge Krogh, dansk læge og politiker.
Inge Lehmann, dansk statsgeodæt, seismolog og professor.
Inga Nielsen, dansk operasanger.
Inga Schultz, dansk skuespiller.
Inge Sørensen, dansk svømmer ("lille henrivende Inge").
Inga Tidblad, svensk skuespiller.
Inge Østergaard, dansk sanger.
Inge Aasted, dansk sanger, børnebogsforfatter og radioværtinde i "Godnat for de små".

Kendte mænd med navnet 
 Inge Stenkilsson, svensk konge.
 Inge Krogryg (ca. 1134/1135 - 1161), norsk konge.
 Inge Bårdsson (1185-1217), norsk konge.
 Inge Lønning (1938–2013), norsk teolog og politiker.
 Kjell Inge Røkke, norsk forretningsmand.

Navnet anvendt i fiktion
 Inga, Katinka og Smukke Charlie på sin Harley er titlen på et af Gasolins store hits.

Noter 

Pigenavne
Rasmus Prehn

Rasmus Prehn (født 18. juni 1973 i Høje Taastrup) er forhenværende minister og nuværende medlem af Folketinget for Socialdemokratiet siden 2005. Han bestred posten som boligordfører i sit første år i Folketinget. Fra 2006 var han videnskabs- og forskningsordfører, fra 2011 transportordfører og i 2019 minister for udviklingssamarbejde. Han var minister for fødevarer, landbrug og fiskeri fra 19. november 2020 til 15. december 2022.

Baggrund og uddannelse 
Han er søn af elektriker Flemming Prehn og pædagogmedhjælper Birte Hanne Prehn. Han er gift med cand.mag. Heidi Linnemann Prehn, født Linnemann Nielsen. Han har tre børn.

Han er uddannet cand.scient.soc. fra Aalborg Universitet med speciale i demokrati via internettet og har desuden studeret sociologi ved University of Leeds.

Politisk karriere 
Siden sin ungdom har han været aktiv i Socialdemokratiet. Således blev han i 1990 formand for DSU's lokalafdeling i Høje Taastrup og i 1992 amtsformand for DSU Københavns Amt. Fire år senere blev han medlem af landsforretningsudvalget og siden formand for det uddannelsespolitiske udvalg. I 1999 blev blev han formand for den socialdemokratiske studenterforening Frit Forum Aalborg.

Ved kommunalvalget i 2001 blev Rasmus Prehn valgt til byrådet i Aalborg Kommune, hvor han blandt andet sad i teknisk udvalg, bevillingsnævnet, samt ældrerådet for Aalborg Centrum. Han blev valgt som formand for den socialdemokratiske byrådsgruppe midt i perioden, men trådte ud af byrådet, da han i 2005 blev valgt til Folketinget.

I sensommeren og efteråret 2022 blev han afsløret i at have rod i sine bilag, og har brugt sin ministerkort til mange dyre middage, hvilket medførte kritik fra flere kanter.

Private forhold og civile forhold 
Esbjerg Højskole ansatte i 2001 Rasmus Prehn som underviser og leder af LO's medlemshvervningsprojekt. I 2002 blev han samme sted ansat som sekretariatsleder i Mindscope. Denne stilling havde han indtil 2004, hvor han skiftede til freelance-underviser på Højskolen for Politik, som også havde base på Esbjerg Højskole.

Han har tidligere været samfundsfagslærer på Aalborghus Gymnasium, hvor han var fra 2008 til 2014.

I 2014 blev han beskyldt for at være forfatteren bag bogen Den Hemmelige Socialdemokrat, der under pseudonym beskriver den socialdemokratiske folketingsgruppe indefra. Han var i 2015 med til at stifte kampagnebureauet Mærkesag, hvor han ved siden af sit medlemskab af Folketinget udarbejder kampagner.

Referencer

Eksterne henvisninger 
 DRs politiske profil for Rasmus Prehn

Nuværende folketingsmedlemmer fra Socialdemokraterne
Folketingsmedlemmer i 2000'erne
Folketingsmedlemmer i 2010'erne
Folketingsmedlemmer i 2020'erne
Kommunalbestyrelsesmedlemmer fra Socialdemokraterne
Medlemmer af Aalborg Byråd
Regeringen Mette Frederiksen I
Danske ministre fra Socialdemokraterne
Udviklingsministre fra Danmark
Fødevareministre fra Danmark
Landbrugsministre fra Danmark
Fiskeriministre fra Danmark
Personer i Kraks Blå Bog
Rømskog

Rømskog er en tidligere kommune i Østfold fylke i Norge. Den grænser i vest og nord til Aurskog-Høland, i øst og syd-øst til Sverige og i syd til Marker. Højeste punkt er Slavasshøgda, 336 moh., som også er det højeste punkt i Østfold fylke. 

Kommunen blev i 1902 skilt ud fra Rødenes som selvstændig kommune.
Ved komunalreformen  i Norge 2020 blev Rømskog lagt sammen med Aurskog-Høland kommune.

Rømskog er med sine knap 700 indbyggere den mindste kommune på Østlandet og blandt de mindste på landsbasis. Rømskog har været beboet siden tidlig stenalder. De første gårde blev bygget ca. 500 f.Kr., men det antages at der har været drevet husdyrhold allerede for 4000-5000 år siden. Gårdene Flaten og Bøen er formentlig blandt de ældste i bygden og mange af nutidens gårde stammer fra vikingetiden. 

De fleste af elvene i Rømskog munder ud i svenske farvande. Den øgende savværksvirksomhed i Halden i 15-1600-tallet og tømmerflådningen på Haldenvassdraget spredte sig fra år 1700 også til at omfatte Rømskog. Flådningen, der foregik i Rømsjøen, Langvannet og videre gennem Sverige og derfra over til Haldenkanalen igen ved Otteid, tog lang tid og kunne indimellem forårsage både praktiske og politiske vanskeligheder.

Friluftsliv 
Kommunen har over 100 søer og moser med rige fiske-, og jagtmuligheder på blandt andet elg og los. Det findes mærkede turstier og der er muligheder for orienteringsløb i sommerhalvåret. 

Kommunevåbenet forestiller en tømmersaks som henviser til den vigtigste næringsvej i kommunen, skoven. Kommunen har 12.900 hektar produktiv skov og to savværker.

Kultur 
Kommunen har et rigt kulturliv, med over 30 foreninger som omfatter alt fra musikkorps og kor til 4H, idrætshold og jagt- og fiskeforening.

Sandemskolen 
Sandemskolen blev bygget i 1922 og er i dag kunstgalleri som drives af billedkunstneren og kunsthåndværkerne Arne Lindaas og Guri Lindaas.

Galleriet har blandt andet en permanent samling malerier av Waldemar Lindaas, som var Arne Lindaas' far.

Trosterud skolemuseum 
Denne skolestue blev bygget i 1860'erne, efter Skoleloven af 1860 som pålagde kommunerne at bygge og drive faste skoler. Skolen havde to rum, skolestue og køkken med sovealkove, og havde fast lærer som boede i skolestuen. Skolen var i drift frem til 1940 og i 1977 blev bygningen sat i stand som skolemuseum.

Haukenesfjeldet brandvagttårn 
Østfold Skovselskab byggede det første Haukenesfjeldet brandvagttårn i 1909 for at hindre større skovbrande. Tårnet ligger 335 moh. Brandvagttjenesten ophørte i midten af 1970'erne, og tårnet er i dag et udsigtstårn, hvor man på klare dage har udsigt til Sverige, Marker og Aurskog-Høland.

Kilder og henvisninger

Rømskog - tidligere kommune på snl.no

Viken
Tidligere kommuner i Norge